Nižné Bielovodské Žabie pleso

Nižné Bielovodské Žabie pleso (iné názvy: Nižné bielovodské Žabie pleso, Nižné Žabie pleso bielovodské, nesprávne Nižné Žabie pleso bialčanské (pomenovanie má základ v poľskom názvosloví); poľ. Niżni Żabi Staw Białczański, nem. Unterer Froschsee, maď. Alsó-Békás-tó) je pleso v Bielovodskej doline, v hornej časti Žabej doliny (bielovodskej), poniže Vyšného Bielovodského Žabieho plesa vo Vysokých Tatrách. Toto stále pleso napája nestály potok vytekajúci z vyššie položeného Vyšného Bielovodského Žabieho plesa. Z jeho najsevernejšej časti vyteká Žabí potok. Nad plesom dominuje Veľký Žabí štít. Názov Názov pochádza od zlatokopov, ktorí vo svojich predstavách oživili Žabiu dolinu čarodejnými žabami, ktoré sedia na pokladoch. V doline sú dve plesá – Nižné Bielovodské Žabie pleso a Vyšné Bielovodské Žabie pleso. Rozmery a poloha Má rozlohu 4,65 ha, hĺbku 20,2 m a nachádza sa v nadmorskej výške 1 674,6 m n. m., v hornej časti Žabej Bielovodskej doliny. Na druhej strane horského hrebeňa Sedem Granátov, ktorý tvorí štátnu hranicu s Poľskom je poľská časť Bielovodskej doliny. Na jej dne sú tri najväčšie plesá vo Vysokých Tatrách Wielki Staw Polski v Doline Roztoki, Morskie Oko a Czarny Staw pod Rysami v Doline Rybiego Potoku. Turistika Pleso je pre turistov neprístupné. Referencie Iné projekty Commons ponúka multimediálne súbory na tému Nižné Bielovodské Žabie pleso Externé odkazy Poloha na turistickej mape